31992D0535
L 343/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 26 октомври 1992 година
относно сключването на Споразумение за търговско и икономическо сътрудничество между Република Албания и Европейската икономическа общност
(92/535/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 113 и 235 от него,
като взе предвид предложението на Комисията,
като взе предвид становището на Европейския парламент (1),
като има предвид, че сключването на Споразумение за търговско и икономическо сътрудничество между Европейската икономическа общност и Република Албания е необходимо за постигането на целите на Общността в сферата на външните отношения,
РЕШИ:
Член 1
Споразумението за търговско и икономическо сътрудничество между Европейската икономическа общност и Република Албания е одобрено от името на Общността.
Текстът на споразумението е приложен към настоящото решение.
Член 2
Председателят на Съвета извършва нотификацията, предвидена в член 21 от споразумението (2).
Член 3
Комисията, подпомагана от представители на държавите-членки, представлява Общността в Съвместния комитет, учреден съгласно член 18 от споразумението.
Съставено в Люксембург на 26 октомври 1992 година.